el en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ky ru hu ru tt ru ky ru ru ru ru ky ru ky ru ky ru ky ru ky bg ky ru ky ky ru ru ru ky ru ky ru kk ru ru ky ru ky ru ky ru ky ru ky ru ky ru tt ru ky ru ky ru
"Агым", 15.01.10 - 15-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Сыйлык да, сыймык да "Агымда"
Социалдык темаларды активдүү чагылдырган маалымат каражаттарынын алдыңкыларына жыл сайын "Бийиктик" аталыштагы сыйлык ыйгарылып турмакчы. Мындай саамалыкты "Эко-Аялдар Гармониясы" коомдук уюму баштады. Аталган уюмдун жетекчилиги "АКИ-press" агенттигине 4-бийлик өкүлдөрүн чогултуп, алгачкы сыйлыгын тапшырды. Салтанаттуу иш-чара 12-январда болду.
"Бийиктик" номинациясын ыйгаруу төрт багытта жүрүп (таблицаны караңыз), иликтөө иштери "A.PR.A" медиаконсалтинг компаниясына жүктөлгөн. Сурамжылоо өлкөнүн жети облусунда жана Бишкек шаарында жүргүзүлүп, ага жалпы жонунан 800 адам катышкан. Ага катышкандардын курагы 25-40 жаштагылар. "Эко-Аялдар Гармониясынын" лидери, маркум Баяман Эркинбаевдин жубайы Чолпон Султанбекованын пикиринде, бүгүнкү күндө журналисттер кооптуу жагдайды башынан кечирүүдө. "Мындай шартта ММК кызматкерлерин моралдык жактан колдоо - негизги максатыбыз. Ошондой эле маалымат каражаттары социалдык темаларды көп чагылдырышына өбөлгө түзүп, ишмердүү-лүгүн колдошубуз керек" дейт ал. Чолпон айым буга кошумча иретинде "Бийиктиктин" байге фонду 40 миң сомду түзгөнүн, сыйлык ыйгаруу объективдүү өткөнүн кыстара кетти.
Ал эми медиа эксперт Назира Раимкулова социалдык көйгөйлөрдү чагылдыруу максатында кээ бир ММКларга кайрылса, алардын жетекчилиги акча талап кылганын жашырган жок. Тескерисинче, жүрөк өйүгөн маселелерди коомчулукка жарыялоодо журналисттер көмөк көрсөтүшү зарылдыгын мындайча түшүндүрөт:"… Энелерди жана балдарды коргоо, ден соолук сындуу көйгөйлөргө келгенде калктын басымдуу бөлүгү сабатсыз. Ушундай мүнөздөгү маселелерди чечүүгө улуу муун жана жаштар өтө салкын мамиле кылып атканы жашыруун эмес. Ошондуктан, ММКлар элге жеткиликтүү жана ишенимдүү маалыматтарды жеткирип турууга тийиш".
Айжигитов "бардыгы аяй эмес" дейт
Байге тапшыруу аземинде талаштуу маселелер болбой койгон жок. Алсак, "Стан-ТВ" телекомпаниясынын кызматкери Манас Айжигитов аз сандагы адам катышкан иликтөө кайсы критерийлердин негизинде жүзөгө ашканын, асыресе, телеберүүлөрдүн мыктыларын аныктоо жаатында бүдөмүк ойлор арбын экендигин билдирди. "Өнүккөн өлкөлөрдө кайсы телекомпаниянын берүүлөрүн калк көргөнүн аныктоочу техника бар. Кыргызстанда андай телекөрсөтүүлөрдү кармап алып берүүчү техникалык жабдуулар жокко эсе" деп пикирин бекемдейт Айжигитов мырза.
Кыргыз журналистикасы жардамга муктаж
Салтанаттын соңунда айрым байге ээлерин кепке тарттык.
Нарын АЙЫП, "Кабар" агенттигинин башкы директору:
- "Эко-Аялдар Гармониясы" колдоого аларлык демилге көтөрдү. Бирок, сыйлык ыйгаруу жөрөлгөсү ушуну менен токтоп калбай, ал мындан ары да уланып, объективдүү болушу абзел. Ошондо гана "Бийиктиктин" келечеги кең болот.
Бурул САРЫГУЛОВА, "Азаттык" үналгысынын журналисти:
- Акыркы мезгилде журналист журтчулугу социалдык темаларды көп жазбай калгандай таасир калтырат. Андыктан, бу тармактагы көйгөйлөрдү ийне-жибине чейин иликтеген маалымат каражаттарынын санын арбытыш керек. Анүчүн өкмөт, "Эко-Аялдар Гармониясы" сыяктуу коомдук уюмдар жардам кылса жакшы болот эле.
Тынчтыкбек КОЖОБЕКОВ, "Миң кыял" үналгысынын продюсери:
- Биздин радио 3-орунга илингенин бүгүн уктум. Андыктан, сыйлык калыс, так ыйгарылды деп ойлойм.
Карамолдо комузун күнүгө баптап турчу…
Кыргыздын кылым арыткан өнөрү - комузчулук. Ансыз эл катары өзүбүздү элестете албайбыз. Бул керемет өнөрүбүздү ааламга тааныткан Нурак Абдракманов, Самара Токтакунова, Зайнидин Иманалиев баштаган комузчуларыбыз бар. Аталган үчөөнү улуу көчтү улаган акыркы "могикандар" деп айтсак аша чаппайбыз. Ушулардын жолунда келаткан учурдун таасын комузчуларынын бири Намазбек УРАЛИЕВ. Ал жүздөн ашык күүнү кемелине келтире чертип, өзү да күү чыгарган чыгаан өнөрпоз. Комузчулук өнөргө жаштарды тартып, атайын мектебин ачкан насаатчы. Комуз чапкан чебер. "Баатырдын атын алыстан ук, жанына келсең бир киши" демекчи, өзүм өнөрүнө суктанып жүргөн бул адамга жакында жолугуп, баарлашып калган жайым бар эле. Окурмандарга ошол аңгеме-дүкөнүбүздөн азын-оолак суна турайын.
- Намазбек, чоң комузчу-лугуңду билип, бир жолугууга куштар элем. Жашыбыз тең экен, сиз дешмей жок. Айтайын дегеним, бу комуз жарыктыгың ар кимге эле ачыла бербеген сырдуу дүйнө окшобойбу. Кыргыз болгондон кийин менин деле комузум бар. Далай ирет башыма жаздап жатып, үйрөнөйүн десем деле майнап чыкпады. Деги кантип "кыл тырмап" калганыңды айтып берчи?
- Бул эми табигый шыктан, айлана-чөйрөнүн таасиринен болот окшобойбу. Биздин көлдөгү Кожояр айлы эзелтен шайыр, өнөр сыйлаган эл. Чоң атам Уралы комуз кармай койгон ышкыбоз, өнөрпоздорго жакын, өзү жылкычы болуп дайыма тоодо, көңүлү көтөрүңкү жүргөн адам эле. Үйүнө Саякбай, Карамолдо, Ыбрай, Мыскал, Болуш Мадазимов өңдүү залкарлар көп келишчү экен. Кичине чагымда Карамолдо келип мени астына алып отуруп, "ушул балаң мендей комузчу болсун" деп батасын бериптир. Балким ошонун дагы себеби бардыр. Айтор, жерден боорумду көтөргөнү өзүң айткандай "кыл тырмап" келатам.
- Кийинки кезде улуу комузчулардын салтын улап өнөр ооштуруп, жаштарды тарбиялап келатканыңды жакшы билебиз. Шакирт күтүү сыймыкпы же оорчулугу барбы?
- Кайдан оор болсун. Талпынып турган жаш бала атайын ат арытып алыстан келип, комуз үйрөнөт элем деп үйүңө түшүп отурса, сыймык эмей эмине. Азыр айылда беш балага комуз үйрөтүп жатам. Бир катар күүлөрдү үйрөнүп, мени кубантып калышты. Быйылкы эле жайкы каникул учурунда Кочкор, Жумгалдан ээрчишип эки бала келиптир. Жай бою үйүмдө жүрүп, күү үйрөнүштү.
- Намазбек, комуз да чаап жүрөсүң. Айтылуу комузчу Нурак Абдыракманов дагы комуз чабат. Бирок, Карамолдонун комузундай деңгээлге жете албай жүргөн арманын угуп калып жүрөбүз. Комуз чабуунун сырынан бөлүшпөйсүңбү?
- Карамолдонун комузун чертип көрдүм. Тембри күчтүү, үнү өтө мукам чыгат экен. Ал эми Токтогулдун, Атайдын, Коргоолдун комуздары окшош, үндөрү саал басыраак. Бирок өтө так сүйлөп, тембри күчтүү. Атайдын Чалагыз чапкан айтылуу "Ак боору" композитор Акимжан Жээнбаевдин колунда. Аны да байкап көргөм. Эми комуздун чарасын канчалык кеңейтсең үнү ошончолук коңур, бийик чыгат. Ал эми чарасы кичирээк болсо тунук, так сүйлөйт. Кимге кандай комуз керек болсо, айтканына жараша чаап берем. Бу комуз деле бакканга жараша кызмат кылып берет. Айталы, Карамолдо комузун күндө баптап, тазалап, кылын алмаштырып турчу дешет. Комузга андай мамиле кылбасаң таарынтып аласың. Так сүйлөбөйт. Ошондуктан дайыма дайындуу жерге илип, койдун майы менен майлап туруу керек. Ысык жерге коюуга же суу тийгизүүгө болбойт. Бүгүнкү күндө капрон, волокно кошулган музыкалык кылдарды пайдаланып жүрүшөт. Бул жакшы эле болот экен. Үнү жакшы чыгат. Үзүлбөйт. Бирок, кара койдун ичегисине кайдан жетсин. Ак койдуку жарабайт.
- "Ат жалына казан аса салганыңа" ырахмат, Намазбек. Ылайым эсен болуп, кыргыз өнөрүн кыр ашыра беришиңе окурмандардын атынан тилектештик айтабыз.
кыргыз тилиндеги гезит "Агым"
email • архив • редакция
Эгемендүү, бирок эркин эмес
Кытай кыргыз ГЭСине кызыгар бекен?
Суу башы болгонубуз кайсы?
Жайлоо - белет алгандай театр беле?!
Жерде мунай, асманда Кудай!
"Илим чөйрөсүнө да жаңылануу саясаты зарыл"
Кызыл шапкечендер оңолмоюн коом оңолбойт
Каргайын десем жалгызсың, каргабайын десем…
Бара берсемби же пара берсемби?
Билимдин билиги чындап жануудабы?
Сыйлык да, сыймык да "Агымда"
"Ак калпак дайыма жанымда жүрөт"
КР эмгек сиңирген артисти Расул МАМАТКУЛОВ:
"Артисттерге аракеч болуу оңой"
Махабат рыцарынын туулган күнү
Адам өмүрүн кыйган зилзала, кылтакка илинген баңги "королу" жана талашка түшкөн Чернобыль апааты
Эсен болуп эстей жүр
Виталий мыкты европалык боксчу
Оорунун уяты жок, дарты катуусу гана бар
Канайымдардын тактысы жана бактысы
Аптадагы күндөрдүн лаззатка таасирлери